# China International Cartoon and Animation Festival

El China International Cartoon and Animation Festival (xinès simplificat: 中国国际动漫节, pinyin: Zhōngguó Guójì Dòngmàn Jié, literalment 'Festival Internacional del Dongman de la Xina'; també citat com China Int'l Cartoon & Animation Festival o amb les sigles CICAF) és un festival de cinema de la Xina, que se celebra a la ciutat de Hangzhou, a la província de Zhejiang.
Està dedicat al Dongman, és a dir, tant al cinema d'animació com al còmic, incloent-hi el manhua i el cinema d'animació de la Xina, així com l'internacional. Fou el primer festival d'animació de la República Popular, i se'l considera el més gran i important del país, l'únic d'abast nacional, i un dels més rellevants del món. S'entreguen els premis Golden Monkey King, considerats els guardons més prestigiosos del cinema d'animació a la Xina.
Se celebra des de finals d'abril fins a principis de maig cada any des del 2005, i té com a seu la ciutat creativa ecològica del llac Hangzhou Baima, a prop del Museu del Còmic i l'Animació de la Xina.

## Història

El Festival Internacional d'Animació de la Xina està patrocinat per l'Administració Estatal de Ràdio, Cinema i Televisió i el Govern Popular de la Província de Zhejiang. El 2012, 461 empreses xineses i estrangeres de 61 països i regions, on hi havia els Estats Units, Japó, Itàlia i el Regne Unit, així com molts professionals de dibuixos animats hi van participar, amb una assistència total de de 2,08 milions de persones. Aquell any, es van signar 165 projectes amb un valor total 10.400 milions de RMB i l'impacte total va arribar als 14.600 milions de RMB, un augment del 14% respecte a l'edició anterior. El 2013, la quantitat augmentà als 13.620 milions de RMB, amb una assistència de 1,23 milions de persones.
El festival té un paper important en la promoció de Hangzhou com a capital de l'animació, desenvolupar indústries culturals, el turisme cultural i el rol com a ciutat innovadora. A més dels esdeveniments purament industrials, també s'hi realitzen activitats com exhibicions de Cosplay i Hanfu, o jocs.
A nivell internacional, va cridar l'atenció les caricatures de Mao Zedong, Deng Xiaoping, Jiang Zemin, Hu Jintao i Xi Jinping, que es es van exhibir a la desena edició, celebrada el 2014, que foren motiu de cobertura mediàtica.

## Referències

* 1 2 «La ciudad china de Hangzhou es en estos días la capital mundial del cómic». CGTN Español. [Consulta: 1r desembre 2022].
* ↑ 熊澄宇. 文化产业硏究战略与对策 (en xinès). 清华大学出版社有限公司, 2006. ISBN 978-7-302-13042-0.
* 1 2 张之益. 当代动漫产业影响力研究：历史选择与现实镜像 (en xinès). Beijing Book Co. Inc., 2014-12-30. ISBN 978-7-5095-5798-3.
* 1 2 王成慧. 旅游营销经典案例 (en xinès). Beijing Book Co. Inc., 2016-07-01. ISBN 978-7-310-05099-4.
* ↑ 郝振省. 中国动漫游戏产业发展现状调研报告. Beijing Book Co. Inc., 2010-08-01. ISBN 978-7-5068-1841-4.
* ↑ «第十八届中国国际动漫节“金猴奖”在杭揭晓， 《姜子牙》、《熊猫和奇异鸟》、《下姜村的共同富裕梦》等34个作品获奖». [Consulta: 1r desembre 2022].
* ↑ «China Int'l Cartoon & Animation Festival 2021 opens, offering more entertaining experiences». CGTN, 30-09-2021. [Consulta: 1r desembre 2022].
* ↑ «La cérémonie de remise des prix s'est tenue jeudi soir à Hangzhou». CGTN Français. [Consulta: 1r desembre 2022].
* 1 2 Lent, John A.; Ying, Xu. Comics Art in China (en anglès). Univ. Press of Mississippi, 2017-07-20. ISBN 978-1-4968-1175-2.
* ↑ Aiello, Carlo. Re-imagining the Contemporary Museum: Cultural Architecture Ahead of Our Time. eVolo Press, 2012, p. 99. ISBN 978-1-938740-16-9.
* ↑ «Museo del Cómic y la animación». Arquitectura Viva.
* ↑ «第八届中国国际动漫节28日杭州白马湖开幕». 今日早报, 28-04-2012. Arxivat de l'original el 2012-05-01.
* ↑ «第八届中国国际动漫节». 腾讯动漫, 2012年5月. Arxivat de l'original el 2012-10-21.
* ↑ «第八届中国国际动漫节落幕 总金额达146亿(图)». 中国经济网, 2012年5月3日. Arxivat de l'original el 2013年9月11日.
* ↑ «中国国际动漫节 一盏被杭州擦亮的阿拉丁神灯». 都市快报, 2006年8月9日. Arxivat de l'original el 2014-10-17.
* ↑ «À Hangzhou, fin du 17ème Festival international du dessin animé et de l'animation». CGTN Français. [Consulta: 1r desembre 2022].
* ↑ «Le 18e Festival de dessins animés s'ouvre à Hangzhou». CGTN Français. [Consulta: 1r desembre 2022].
* ↑ «毛邓江胡习漫画形象亮相中国国际动漫节(图)». 中国网, 29-04-2014. Arxivat de l'original el 2014-04-29.